google/wiki40b huggingface dataset:
Pečať štátu Washington

Pečať štátu Washington bola navrhnutá a nakreslená, ešte pred prijatím Washingtonu do Únie v roku 1889, Charlesom Talcottom a Gilbertom Stuartom.

Opis

Pečať zobrazuje portrét prezidenta Georga Washingtona na modrom kruhovom pozadí. Okolo modrého poľa je žlté medzikružie nesúce nápis: "The Seal of the State of Washington" (slovensky:Pečať štátu Washington 1889). Rok 1889 je rokom vstupu štátu do Únie. 
Pečať je taktiež v strede vlajky štátu Washington.

História

Pôvodná pečať štátu mala zobrazovať prístav Tacoma, horu Mount Rainier, pšeničné pole a pasenie oviec. Zlatník Charles Talcott argumentovali tým, že návrh je príliš zložitý a rozhodol sa vytvoriť inú pečať. Nakreslil dva kruhy (prví podľa atramentovej fľaše, druhý podľa strieborného dolára) a do medzikružia vložil text "The Seal of the State of Washington". Do stredu nalepil poštovnú známku nesúcu obraz Georga Washingtona. Oficiálnu kresbu podľa toho návrhu následne urobil Gilbert Stuart a pečať bola zákonodarcami prijatá.
Radikálna teória výchovy

Radikálna teória výchovy je štruktúrne konfliktný smer sociológie výchovy, ktorý kritizuje východiská i závery funkcionalistickej teórie výchovy. Budúce profesionálne zaradenie podla radikálnej teórie vôbec nesúvisí so školskými výsledkami a školy slúžia len nato, aby v príslušníkoch znevyhodnených skupín v spoločnosti vyvolali zdanie, že ich selekcia pre rôzne profesionálne pozicie sa uskutočnila spravodlivo. Prípadne isté školy skutočne umožňujú dosiahnuť svojím absolventom vysoký socioekonomický status, ale prístup do týchto škôl je umožnený len privilegovaným skupinám. Školy tak legitimizujú postavenie a vysady relativne malej elity a pomáhajú udržať široké masy v podradnom postavení v súlade s princípom korešpondencie.
Saint-Bauzile (Ardèche)

Poloha

Saint-Bauzile má rozlohu 7,05 km². Najvyšší bod je položený 646 m n. m. a najnižší bod 220 m n. m.

Obyvateľstvo

Saint-Bauzile má 264 obyvateľov (2009).
Graf vývoja obyvateľstva:
Zdroje: INSEE
Génissieux

Poloha

Obec má rozlohu 8,93 km². Najvyšší bod je položený 303 m n. m. a najnižší bod 177 m n. m.

Obyvateľstvo

Počet obyvateľov obce je 1 981 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Perimédé (dcéra Oinea)

Perimédé alebo Periméda (starogr. Περιμήδη – Perimédé, lat. Perimede) je v gréckej mytológii dcéra kalydónskeho kráľa Oinea.
Antický autor Pausanias uvádza, že Periméda bola manželkou sidónskeho kráľa Agénora a mala s ním dcéry Astypalaiu a Európu. Podľa iných antických zdrojov bola Európa dcérou Agénora a jeho manželky Télefassy.
Fontaine-Raoul

Poloha

Obec má rozlohu 21,9 km². Najvyšší bod je položený 252 m n. m. a najnižší bod 124 m n. m.

Obyvateľstvo

Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:KH

Kódy ISO 3166-2 pre Kambodžu identifikujú 20 provincií a 4 mestá. Prvá časť (KH) je medzinárodný kód pre Kambodžu, druhá časť pozostáva z jedného alebo dvoch čísel identifikujúcich provinciu alebo mesto.

Zoznam kódov

KH-1  Bântéay Méanchey
KH-2  Bătdâmbâng
KH-3  Kâmpóng Cham
KH-4  Kâmpóng Chhnăng
KH-5  Kâmpóng Spœ
KH-6  Kâmpóng Thum
KH-7  Kâmpôt
KH-8  Kândal 
KH-9  Kaôh Kŏng
KH-10 Krâchéh
KH-11 Môndól Kiri
KH-12 Phnom Penh
KH-13 Preăh Vihéar
KH-14 Prey Vêng
KH-15 Poŭthĭsăt
KH-16 Rôtânôkiri
KH-17 Siĕmréab
KH-18 Krŏng Preăh Sihanouk
KH-19 Stœng Trêng
KH-20 Svay Riĕng
KH-21 Takêv
KH-22 Ŏtdâr Méanchey
KH-23 Krong Keb
KH-24 Krong Pailin
Počúvadlianske jazero

Počúvadlianske jazero (do roku 1986: Počúvalské jazero; iné názvy: Počúvadlo, Počúvadlo-jazero) je jazero umelého pôvodu (tzv. tajch), nachádzajúce sa v okolí Banskej Štiavnice pri obci Počúvadlo, kde patrí medzi najnavštevovanejšie lokality. Rozprestiera sa na ploche 12 ha a je obľúbeným letným ale aj zimným rekreačným strediskom chatárov, turistov, detských táborov a miestom kultúrnych podujatí. Zároveň je východiskom na najvyšší kopec Štiavnických vrchov Sitno.
Burgundi

Burgundi boli východogermánsky kmeň alebo kmeňový zväz. Ich pôvod nie je jasný. Stredoveké pramene uvádzajú, že pochádzali z dánskeho ostrova Bornholm (Borgundarholm), podľa iných bádateľov zase z južného Nórska. Pôvodne sídlili medzi riekami Odra a Nisa, odkiaľ ich okolo roku 200 vytlačili Gepidi smerom do Lužice a Sliezska. V tejto oblasti natrafili na Longobardov, ktorí ich časť zotročili a časť ustupovala na západ až k sútoku riek Mohan a Rýn. Toto teritórium obsadili v období 2. polovice 4. storočia.
Ich prítomnosť v tomto regióne možno doložiť nálezmi hrobov v okolí miest Würzburg, Mainz, Speyer.
Ich štátny celok s centrom vo Wormse zničili hunské nájazdy. Zmienka o tom sa nachádza napríklad v závere eposu o Nibelungoch.
V roku 443 im rímsky vojvodca Flavius Aetius určil teritórium v Sapaudii, neskoršom Savojsku.
V roku 451 sa zúčastnili bitky na Katalaunských poliach na strane Rímskej ríše a vojvodcu Flavia Aetia proti Atilovi.
Burgundi boli ešte okolo roku 370 pohanmi. Neskôr prijali kresťanstvo pričom konvertovali z ariánstva.
Kráľ Gundobad (480 - 516), ktorý bol arián, písomne upravil vzťahy medzi Burgundmi a galsko-rímskymi usadlíkmi z čias rímskej provincie v dvoch zákonoch: Lex Burgundionum a Lex Romana Burgundionum v roku 506. Po usadení sa vládnuca vrstva Burgundov romanizovala. Širokých ľudových vrstiev sa však romanizácia dotkla slabo. Dedičstvo Burgundov pretrvalo v geografických názvoch a v provensalčine vo forme niektorých jazykových vplyvov.
Po roku 500 sa ríša Burgundov dostávala častejšie do bojových konfliktov s Frankami a v roku 534 jej politická a kultúrna samostatnosť zanikla.
Mince vo fontáne

Dejiny

Spočiatku bolo štýlové zameranie skupiny výlučne folkové. Folkový základ zostal, ale postupne sa začali objavovať v ich repertoári prvky country, rocku i popu, s čím mala často kapela u ortodoxne ladených porôt na súťažných festivaloch väčšinou problémy. Cez spomenuté záležitosti sa podarilo jej členom niekedy uspieť aj v súťažiach a odniesli si napríklad Hlavnú cenu celoštátneho FCT festivalu Strunobranie v Banskej Štiavnici a niekoľko ďalších zaujímavých ocenení. Štýlová "nečistota" však má aj svoje výhody a Mince vo fontáne sa objavujú na rockových, folkových, country i popových akciách. V súčasnosti je štýlové zameranie skupiny folk-rockové a pop-rockové.
Na popud bývalého člena kapely Stana Štofčíka založili v roku 2000 v Liptovskom Mikuláši klub Fontána, kde pravidelne pozývajú jednotlivcov i skupiny na samostatné koncerty. Od roku 2002 pomáhali organizovať festival Folkovanie pod Skalkou spoločne s MsKS Liptovský Hrádok. S "folkáčkou" Svetluškou "rozbehli" festival Letokruhy, ktorý sa uskutočňuje každoročne v Liptovskom Mikuláši alebo blízkom okolí, no posledné ročníky boli organizované v spolupráci s tiež bývalým členom Michalom Kováčikom v kaviarni PIANKO v Liptovskom Mikuláši. Počas svojho pôsobenia sa Mince vo fontáne podieľajú na organizovaní a účinkovaní na benefičných koncertoch pre choré deti, deti z detských domovov, záchranu lesa a ďalších.
Aktivity kapely sú značné a členov možno vidieť napr. v TV reláciách, ale aj počuť v rozhlase. Zaspievali si aj vo filme Záchranári, ktorý bol uvedený na obrazovku v roku 2003.

Projekt C.I.T.

C.I.T. – čo znamená Celkom inteligentný tím. Projekt vznikol s prispením všetkých aktívnych členov kapely Mince vo fontáne. "Tvrdšie" rockové zameranie však najmä personálnymi zmenami v kapele ho odsunulo do ústrania a postupne sa vyprofilovala nová folk-rocková (pop-rocková) cesta kapely. Projekt bol aktívny do roku 2012.

Diskografia

Mince vo fontáne vydali šesť samostatných albumov – Ozveny, Svetlo, Maják nádejí, v roku 2014 album MINCE VO FONTÁNE - štvrtý, v roku 2016 album Som na ťahu a v roku 2018 zatiaľ posledný album ZÁLEŽÍ NA NÁS. Tiež vydali jeden spoločný album so skupinami Lesní škriatkovia, Pohoda a Pengagi s názvom K slnku odvrátení.
Acid rock

História a použitie pojmu

Acid rock dostal svoje meno, pretože slúžil ako hudobné „podfarbenie“ pri undergroundových večierkoch spojených s užívaním LSD v 60. rokoch, v angličtine známych pod názvom „acid trips“ alebo „acid tests“ (patrila sem napríklad skupina Merry Pranksters, ktorá sa sformovala okolo amerického autora Kena Keseyho). („Acid“ je hovorový výraz označujúci LSD.) V rozhovore pre časopis Rolling Stone cituje Jerry Garcia zo skupiny Grateful Dead člena skupiny Phila Lesha: „acid rock je to čo počúvate, keď ste nadrogovaní acidom.“ Garcie ďalej tvrdí, že v skutočnosti neexistuje žiadny skutočne psychedelický rock, a že jedine indická klasická hudba a niečo z tibetskej hudby možno považovať za príklady hudby „slúžiacej na rozšírenie vedomia.“ Pojem „acid rock“ je obvykle ekvivalentom psychedelického rocku. Časopis Rolling Stone označuje ranú tvorbu Pink Floyd ako „acid-rock“. V júni 1967 týždenník Time napísal, že „z jukeboxov a tranzistorov sa národom valí zosilnený zvuk acidrockových kapiel: Jefferson Airplane, The Doors, Moby Grape“. V roku 1968 časopis Life označil The Doors ako „Kráľov acid rocku“.
Keď sa v prvej polovici 70. rokov dostali do popredia hard rock a heavy metal, fráza „acid rock“ sa občas mylne používala v súvislosti s týmito žánrami. Časom sa pre tieto kapely ujal pojem „heavy metal“, ktorý nahradil „acid rock“ používaný pre tieto druhy hudby. Príkladom hardrockových a heavymetalových kapiel, ktoré boli voľakedy nazývané „acid rock“ sú Alice Cooper, Vanilla Fudge a Deep Purple.
Kramáre

Kramáre (nem. Kramer) sú miestna časť v Bratislave v mestskej časti Nové Mesto v okrese Bratislava III.
Nachádzajú sa približne medzi komunikáciami Cesta na Kamzík, Pražská a Národným onkologickým ústavom na Klenovej ulici. Za najdôležitejšiu komunikáciu možno považovať Limbovú a Stromovú ulicu, kde sa nachádza väčšina významných inštitúcií. Najvýznamnejším zariadením na Kramároch je Fakultná nemocnica s poliklinikou akademika Ladislava Dérera (hovorovo aj Nemocnica Kramáre) a Detská fakultná nemocnica. Na Limbovej má sídlo Ministerstvo zdravotníctva Slovenskej republiky, Slovenská zdravotnícka univerzita a na Stromovej Ministerstvo školstva Slovenskej republiky.
Dopravu na Kramároch zabezpečujú predovšetkým trolejbusy, ktoré prechádzajú cez Stromovú a Limbovú, ako aj k Národnému onkologickému ústavu a Národnému ústavu srdcových a cievnych chorôb.
Wasquehal

Poloha

Obec má rozlohu 6,86 km². Najvyšší bod je položený 47 m n. m. a najnižší bod 18 m n. m.

Obyvateľstvo

Počet obyvateľov obce je 19 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Damazan (obec)

Poloha

Obec má rozlohu 16,37 km². Najvyšší bod je položený 147 m n. m. a najnižší bod 28 m n. m.

Obyvateľstvo

Počet obyvateľov obce je 1 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dubcová

Ochrana

Predmetom ochrany je riedky zmiešaný porast s radom čistín a výskytom vstavačovitých.
Bolonský šerm

Bolonský šerm alebo Dardiho škola je tradícia v rámci talianskej školy šermu, ktorá vychádza z dochovaných šermiarskych pojednaní zverejnených niekoľkými šermiarskymi majstrami 16. storočia z mesta Bologna.
Dardiho škola je pomenovaná po Lippovi Bartolomeovi Dardim, profesorovi matematiky a astronómie na univerzite v Bologni, ktorý bol licencovaný ako šermiarsky majster a zakladateľ školy šermu v Bologni v roku 1415, len niekoľko rokov potom, ako Fiore dei Liberi dokončil svoj Fior di Battaglia. Dardiho škola predstavovala poslednú veľkú stredovekú tradíciu západného bojového umenia a prvú veľkú renesančnú tradíciu, ktorá zahŕňala ozbrojený aj neozbrojený boj. Nezachoval sa žiadny rukopis pripisovaný Dardimu, aj keď jeho postupy sa stali základom pre prácu Antonia Manciolina a Achillea Marozza. Obaja boli pravdepodobne žiakmi slávneho bolonského majstra Guida Antonia de Lucu.
Bolonskí majstri, ktorých spisy prežili, zdieľali väčšiu súdržnosť štýlu, terminológie a pedagogiky ako šermiarski majstri rovnakého obdobia z ostatných častí Talianska, čo ospravedlňuje ich zaradenie do jednej školy. Dardiho škola sa zameriavala predovšetkým na jednoručný meč (všeobecne označovaný ako "bočný meč"), stále využívaný pre sekanie aj bodanie. "Bočný meč" (Spada da lato) bol používaný v kombinácii s rôznymi obrannými zbraňami vrátane štítu (brocchiero, rotella alebo targa), dýky, rukavíc alebo plášťa. Vyučoal sa aj obojručný meč alebo spadone, ale postupne strácal svoju dôležitosť. Okrem toho poskytoval návod na boj s halapartňou a inými tyčovými zbraňami.
Rinus Michels

Mladosť

Narodil sa 9. februára 1928 v Amsterdame, blízko Olympijskeho štadióna, na ktorom hrával svoje domáce zápasy Ajax Amsterdam. K deviatim narodeninám dostal dres a pár futbalových ponožiek, fubal hrával so svojím otcom na ihrisku vedľa domu. Všimol si ho priateľ Michelsovej rodiny, Joop Köhler, ktorý pôsobil v klube Ajax Amsterdam ako funkcionár. V roku 1940 už hrával malý Michels za Ajax. Keď začala druhá svetová vojna, konkrétnejšie Holandský hlad 1944, Michelsova kariéra bola prerušená. Francúzsky klub Lille OSC tiež chcel s ním uzavreť kontrakt, ale nebolo to možné kvôli jeho povinnej vojenskej službe v holandskej armáde.

Kariéra

9. júna 1949 debutoval v prvom tíme Ajaxu Amsterdam a strelil vo víťaznom zápase, 8-3, proti ADO Den Haag päť gólov!
Počas hráčskej kariéry hrával na pozícií útočníka v tomto klube. Za 12 rokov aktívnej činnosti strelil v 264 zápasoch 122 gólov a za reprezentáciu odohral 5 zápasoch, v ktorých gól nestrelil. Debutoval 8. júna 1950 v zápase proti Švédsku 1-4 a ostaných zápasoch vyhral, a to proti Fínsku 4-1, Belgicku 4-0, Švédsku 6-1 a Švajčiarsku 3-1.
Najviac sa však preslávil ako tréner. Je považovaný za otca totálneho futbalu. Štyrikrát viedol holandskú reprezentáciu. Prvý raz ju prevzal od Františka Fadrhonca pred Majstrovstvami sveta 1974 a na tomto turnaji skončilo Holandsko vo finále, pričom vyhrávalo 1-0 a Nemci sa za toho stavu lopty nedotkli. Nakoniec, po dvoch góloch Gerda Müllera prehralo Holandsko 2-1. Druhý raz ju viedol v rokoch 1984 až 1985 a s tímom výraznejší úspech nezaznamenal. Na pár mesiacov prenechal trénerstvo Holandska Leovi Beenhakkerovi, aby sa opäť stal trénerom Holandska. A v roku 1988 tím doviedol k zatiaľ poslednému víťazstvu na Majstrovstvách Európy. Z funkcie hlavného trénera odstúpil. Posledný raz viedol Holandsko v rokoch 1990 až 1992, keď po Majstrovstvách Európy 1992, kde dosiahol semifinále, skočnil. Bol to jeho posledný futbalový angažmán.

Smrť

Počas kariéry mal problémy so srdcom. Dvakrát absolvoval srdcovú operáciu, prvú v roku 1986, po ktorej sa ešte dokázal vrátiť, ale po druhej zomrel dňa 3. marca 2005.
Bondy

Poloha

Mesto má rozlohu 5,47 km². Najvyšší bod je položený 65 m n. m. a najnižší bod 44 m n. m.

Obyvateľstvo

Počet obyvateľov je 53 051 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Alexander Matuška

Životopis

Študoval na gymnáziu v Banskej Bystrici, 1928 – 1935 na Filozofickej fakulte KU v Prahe. Profesor na viacerých miestach na Slovensku, 1941 – 1944 pedagóg na Učiteľskom ústave v Banskej Bystrici, šéfredaktor Slovenských pohľadov, pracovník SAV, podpredseda kolégia ČSAV a člen ďalších literárnych a vedeckých spoločností.
Zúčastnil sa na zjednocovacom zjazde KSS a sociálnej demokracie v Banskej Bystrici (17. september 1944), počas SNP pracoval v tlačovom odbore SNR v Banskej Bystrici, pripravoval prednášky pre SSV, publikoval v povstaleckom Novom slove. Po potlačení SNP bol nemeckými bezpečnostnými orgánmi v Banskej Bystrici zadržaný a väznený (22. decembra – 31. decembra 1944).
Poslanec SNR a Snemovne národov FZ ČSSR.

Dielo

Publikovať začal už počas vysokoškolských štúdií v Prahe, publikoval literárno-kritické články v českých časopisoch, pretože slovenské redakcie mu príspevky odmietali ako negativistické. Neskôr publikoval aj v DAV-e, Živene, Eláne, po oslobodení v Kultúrnom živote a temer vo všetkých kultúrno-politických a literárno- vedných periodikách.
Tvorca modernej slovenskej esejistiky. V esejistických štúdiách spoločenského, estetického a literárneho zamerania (Profily, Nové profily, Vavríny nevädnúce) kládol vysoké umelecké kritéria na domácu aj zahraničnú tvorbu. Písal eseje napr. o A. Sládkovičovi, J. Kráľovi, J. Bottovi, Hviezdoslavovi, I. Kraskovi. V kritikách vyjadroval porozumenie pre moderné literárne prúdy (V. Nezval, L. Novomeský) aj pre klasickú literárnu tvorbu (štúrovci). Od počiatku chápal literatúru ako dôležitú funkciu národného života, kriticky hodnotil národný charakter, uctievanie prázdnych hodnôt, záľubu v minulosti, malú náročnosť na kvalitu práce a tvorivých výkonov. Napísal monografiu o K. Čapkovi (Človek proti skaze), o R. Jašíkovi a J. C. Hronskom.
Bruno Mars

Osobný život

V roku 2011 začal chodiť s modelkou Jessicou Caban.
Beauvoisin (Gard)

Poloha

Obec má rozlohu 27,82 km². Najvyšší bod je položený 128 m n. m. a najnižší bod 1 m n. m.

Obyvateľstvo

Počet obyvateľov obce je 3 580 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saloninus

Publius Licinius Cornelius Saloninus Valerianus (* † 260 po Kr.) bol prostredným synom rímskeho cisára Galliena (253 – 268) a jeho manželky Iulie Cornelie Saloniny.
O živote Licinia Salonina do roku 258, kedy ho jeho otec dal po predčasnej smrti Valeriana Mladšieho vyhlásiť za Caesara (spoluvladára), nie sú známe žiadne podrobnosti. Nevie sa ani, aký starý bol v roku 258 – podľa portrétov na minciach bol však buď neplnoletý, alebo na prahu plnoletosti. Jeho cisárske meno bolo P. LICINIUS CORNELIUS SALONINUS VALERIANUS NOB. CAESAR alebo P. CORNELIUS SALONINUS GALLIENUS NOB. CAESAR, PRINCEPS IUVENTUTIS.
Keď cisár Gallienus opustil asi roku 259 Porýnie, aby bránil Itáliu pred Alamanmi, zostal Saloninus pod dohľadom svojho poručníka Albana (Silvana) v Colonii Agrippine (dnes Kolín nad Rýnom), kde ho vojaci vyhlásili pod dojmom Postumovej vzbury roku 260 za Augusta, plnoprávneho cisára (IMP. SALONINUS VALERIANUS AUG.). Postumus ho dal spolu s Albanom po svojom víťazstve popraviť.
Reading

Reading (vyslov [ˈrɛdɪŋ]) je anglické mesto v grófstve Berkshire na sútoku riek Temža a Kennet.
Začiatky mesta spadajú minimálne do 8. storočia, kedy je známe ako Readingum. V v stredoveku bolo dôležitým mestom s významným kláštorom, ktorý mal väzby na kráľovskú rodinu. Jeho moc upadla po sérii ekonomických kríz v 17. storočí. V súčasnosti ide o dôležité ekonomické centrum južneho Anglicka.
V Readingu sa nachádza známa univerzita a futbalový klub Reading F.C., ktorý hrá najvyššiu anglickú Premiership.
Fiškálna politika

Fiškálna politika je verejná finančná politika sledujúca ciele konjunktúrnej politiky. Akýmsi "opakom" fiškálnej politiky je menová politika.
Fiškálna politika je implementácia názoru, že štát má používať makroekonomickú politiku (úroveň štátnych výdavkov a daní) na stabilizáciu hospodárstva a na udržanie nízkej úrovne nezamestnanosti resp. vôbec na riadenie "pohybov" ekonomiky nahor aj nadol; tento názor sa často zvykne označovať ako keynesovstvo. Jadro fiškálnej politiky tvorí ovplyvňovanie príjmov a výdavkov štátneho rozpočtu s cieľom meniť kúpyschopný dopyt (anticyklická hospodárska politika) a tým výšku a zmenu HDP (čiže produkciu a príjmy v ekonomike), ceny a zamestnanosť. Môže mať expanzívny alebo reštriktívny charakter. Expanzívny charakter znamená, že vláda pomocou nástrojov fiškálnej politiky stimuluje ekonomický rast napríklad znižovaním daňových sadzieb alebo podpora programov zamestnanosti a pri reštrikcií naopak ekonomický rast utlmuje.
Quinçay

Poloha

Obec má rozlohu 29,66 km². Najvyšší bod je položený 146 m n. m. a najnižší bod 82 m n. m.

Obyvateľstvo

Počet obyvateľov obce je 2 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Semblançay

Poloha

Obec má rozlohu 35,66 km². Najvyšší bod je položený 134 m n. m. a najnižší bod 92 m n. m.

Obyvateľstvo

Počet obyvateľov obce je 2 095 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Cancún

História

Letisko slávnostne otvoril mexický prezident Luis Echeverría Álvarez v roku 1975. Predtým lietadlá pristávali na triede Avenida Cabáz. K dvom pôvodným terminálom v roku 2007 pribudol tretí. V roku 2009 bola ukončená výstavba novej pristávacej dráhy a kontrolnej veže, ktorá je s výškou 97 m najvyššou kontrolnou vežou v Latinskej Amerike.

Terminály

Terminál 1 je využívaný chartrovými spoločnosťami zo Severnej Ameriky, vrátane domácich.  Terminál 2 je využívaný pre pravidelné medzinárodné  a domáce linky a najnovší terminál 3 používajú spoločnosti zo Severnej Ameriky a Európy.
Alena Tichá

Život

So spevom začínala už v školskom veku. Počas štúdia filozofie vyhrala súťaž „Hľadáme nové talenty“. Jej kariéra sa rozbehla naplno, začala koncertovať na Slovensku, kde získala niekoľko cien časopisov. V Poľsku spievala s Karlom Gottom. Po ukončení kariéry vo svojich 36–tich rokoch sa začala venovať vyštudovanej profesii: učiteľstvu.
Všeobecná ekonomická teória

Všeobecná ekonomická teória alebo národohospodárska teória alebo ekonomická/hospodárska teória (angl. economic theory) je teoretický základ vied ekonómie. Objasňuje základné ekonomické pojmy (ekonomické kategórie) a súvislosti medzi ekonomickými javmi (ekonomické zákony).
Villeneuve-sur-Fère

Poloha obce

Villeneuve-sur-Fère má rozlohu 10,3 km². Najvyšší bod je položený 226 m n. m. a najnižší bod 118 m n. m.

Obyvateľstvo

Villeneuve-sur-Fère má 296 obyvateľov (2009).
Graf vývoja obyvateľstva:
Zdroje: INSEE
Perušić

Obyvateľstvo

V roku 2001 v obci žilo 3 494 obyvateľov, z toho 89 % tvorili Chorváti, 9 % Srbi a 2 % ostatné národnosti.

Doprava

Perušić leží severne od križovatky štátnych ciest 25 a 50. Východne od intravilánu centra obce vedie diaľnica A1, na ktorú je napojená samostatným výjazdom.